
PËR DISA NDRYSHIME NË VENDIMIN E KUVENDIT NR. 99, DATË 26.5.2011 “PËR NGRITJEN E NËNKOMISIONIT PËR ÇËSHTJET GJINORE DHE MBROJTJEN E FËMIJËVE NË PËRBËRJE TË KOMISIONIT TË PËRHERSHËM PARLAMENTAR 
PËR PUNËN, ÇËSHTJET SOCIALE DHE SHËNDETËSINË”

Në mbështetje të nenit 78 pika 1 të Kushtetutës, të neneve 55 pika 1, 19 pika 2 dhe 21 pika 2 të Rregullores së Kuvendit, me propozimin e Konferencës së Kryetarëve, pas marrëveshjes së Kryetares së Kuvendit me kryetarët e Grupeve Parlamentare të Partisë Demokratike, të Partisë Socialiste dhe të Partisë “Lëvizja Socialiste për Integrim”,

KUVENDI
I REPUBLIKËS SË SHQIPËRISË

VENDOSI:

Në vendimin e Kuvendit nr. 99, datë 26.5.2011 “Për ngritjen e nënkomisionit për çështjet gjinore dhe mbrojtjen e fëmijëve në përbërje të Komisionit të Përhershëm Parlamentar për Punën, Çështjet Sociale dhe Shëndetësinë”, pika 3 ndryshohet si më poshtë:	 
I. Nënkomisioni përbëhet nga 5 anëtarë, si më poshtë:
1. Lajla Pernaska  (PD)  		- kryetare
2. Albana Vokshi  (PD)  		- anëtare
3. Kosta Barka (PD)  			- anëtar
4. Eglantina Gjermeni (PS)  		- anëtare
5. Klodiana Spahiu (PS)  		- anëtare.
           II. Ky vendim hyn në fuqi menjëherë.

KRYETARE
Jozefina Topalli (Çoba)

Miratuar në datën 13.12.2012
